Document ID: 32009R0797

UREDBA KOMISIJE (ES) št. 797/2009
z dne 1. septembra 2009
o odstopanju od Uredbe (ES) št. 1580/2007 o določitvi izvedbenih pravil za uredbe Sveta (ES) št. 2200/96, (ES) št. 2201/96 in (ES) št. 1182/2007 v sektorju sadja in zelenjave
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti členov 103h in 127 v povezavi s členom 4 Uredbe,
ob upoštevanju naslednjega:
(1)
Uredba Komisije (ES) št. 1580/2007 (2) določa podrobna pravila o organizacijah proizvajalcev v sektorju sadja in zelenjave.
(2)
V skladu s členom 66(3) Uredbe (ES) št. 1580/2007 pristojni organ o prošnjah za spremembe operativnih programov v naslednjih letih odloči najpozneje do 15. decembra. Vendar lahko države članice zaradi ustrezno utemeljenih razlogov odločitev odložijo do 20. januarja v naslednjem letu.
(3)
V skladu s členom 57(1) Uredbe (ES) št. 1580/2007 morajo države članice določiti celotno strukturo in vsebino nacionalne strategije v skladu s podrobnimi smernicami iz Priloge VII k navedeni uredbi. Pred 1. januarjem 2009 so lahko države članice same določile celotno strukturo in vsebino svojih strategij.
(4)
Nekatere države članice so se pri določanju nacionalnih strategij soočale s posebnimi težavami, med drugim zato, ker so morale vključiti regionalne zainteresirane strani. Zahtevnost določb o spremembi operativnih programov je povzročila tudi zamude pri odločitvah nekaterih držav članic o prošnjah za spremembe operativnih programov.
(5)
Da bi imele države članice več časa za te odločitve, je treba državam članicam dovoliti, kot prehodni in izjemni ukrep, da najpozneje do 15. oktobra 2009 odložijo odločitve o operativnih programih, ki so bili izvedeni leta 2009, če so bili ti operativni programi predloženi v skladu z rokom iz člena 66(1) Uredbe (ES) št. 1580/2007.
(6)
Ukrepi, predvideni s to uredbo, so v skladu z mnenjem Upravljalnega odbora za skupno ureditev kmetijskih trgov -
SPREJELA NASLEDNJO UREDBO:
Člen 1
Z odstopanjem od drugega pododstavka člena 66(3) Uredbe (ES) št. 1580/2007 lahko države članice za tiste organizacije proizvajalcev, ki so predložile prošnjo za spremembo operativnih programov v skladu z rokom iz člena 66(1) navedene uredbe, najpozneje do 15. oktobra 2009 sprejmejo odločitev o spremembi operativnih programov, izvedenih leta 2009. Taka odločitev se lahko sprejme samo zaradi ustrezno utemeljenih razlogov. Z odločitvijo o odobritvi se lahko določi, da so izdatki upravičeni od 1. januarja 2009.
Člen 2
Ta uredba začne veljati tretji dan po objavi v Uradnem listu Evropske unije.
Veljati preneha 15. oktobra 2009.
Ta uredba je v celoti zavezujoča in se neposredno uporablja v vseh državah članicah.
V Bruslju, 1. septembra 2009

Labels: 17
19
5
3
6